# Caumont de Garòna

Caumont de Garòna$^,$ o Caumont de Garona (Caumont-sur-Garonne en francés) es una comuna agenesa de Gasconha situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre dau territòri

Comunas confrontantas de Caumont de Garòna :
| Horcas | Talhaborg (delà Garòna) | |
| | | Cenestís (delà Garòna) |
| Senta Marta | | Lo Mas d'Agenés |

## Toponimia

Las fòrmas ancianas son Cavo Monte (decima ~), en latin, au sègle XIII, Cavo Monte (castrum de ~), en latin, en 1242-1255, Covinum [?], en latin, en 1242-1255, Coumunde, en latin, en 1242-1255, Caumundo, en latin, en 1242-1255, Cavimonte (de ~), en latin, en 1293, Caumont, en occitan, en 1307-1317, Caumonte, en latin, en 1307-1317, Comont, en occitan, en 1307-1317, Caumond, en occitan, en 1307-1317, Caumonte, en latin, en 1307-1317, Cavus Mons, en latin, en 1307-1317, Cavomonte (capella de ~), en latin, en 1326, Caumont, en francés (mapa dau sègle XVII). Tant Dauzat que Negre (aqueth darrèr citat per Bénédicte Boyrie-Fénié) explican Caumont per calvus mons, « mont cauv, pelat, denudat, shens vegetacion (au mens shens aubres) ». Bénédicte Boyrie-Fénié, que per Caumont (Gironda) explicava que tots los Caumont son « monts cauvs, pelats », se vira ací cap au sens de « mont curat, cavornut », pr'amor de las fòrmas ancianas e d'una suggestion de B. Fages (Carte Archéologique du Lot-et-Garonne) qu'explica aqueth sens per l'existéncia de hòssas funeràrias.. Dens los documents medievaus, i a tres latinizacions per la purmèira sillaba de Caumont : dab calidus, « caud », dab « cavus » e dab « calvus », perqué lo resultat fonetic es lo medish.
* Garòna. La prononciacion dau nom dau flume es [ga'rɔnɔ], [ga'rɔnə] per tota la ribèira, tirat la Val d'Aran, que ditz [ga'runa]; aquera fòrma es anciana e se tròba dejà dens las òbras de Larada, autor de Montrejau, de Godolin (Tolosa) e de Corteta de Pradas (Agen). Mès pus lonh dau flume disen [ga'runɔ] o [ga'runə], benlèu pr'amor de la correspondéncia entre -onne en francés e -ona en occitan. Las fòrmas anticas son Garumna o Garunna (Cesar); vendrén, segon Jacques Astor, de gar-, « ròc », preceltic, e dau sufixe celtic -onna. L'evolucion fonetica normala seré [ga'runɔ], [ga'runə]. La fòrma ribeirenca es donc evolucionada.
* Sent Martin de Lesque(s) o, adara, Sent Martin dau Mas (traduccion dau francés). Anciana parròpia que dependèva dau Mas d'Agenés, dens la comuna de Caumont dempui la Revolucion. Lo nom de Sent Martin de Tors, evangelisator de las Gàllias(316-397), es per una parròpia un indici segur d'ancianetat. Lesque(s) es benlèu un eretèir dau germanic liska, « carèx, èrba de sanha », present dens Las Leschas$^,$. Aquera planta daus lòcs aigassius se trobava benlèu dens la coma dau riu Mayne situada a l'èst de la glèisa, mès en cap de cas sus la planada de 80 m d'altitud on es plaçada. Lo determinant sembla pas mèi utilizat.

## Istòria

Inicialament dens la diocèsi d'Agen, Caumont passèt dens la de Condòm, que Joan XXII fondèt lo 13 d'agost 1317$^,$. Au sègle XVII e XVIII, Caumont èra de la província de Gasconha (la diocèsi d'Agen, situada delà Garòna, èra de la de Guiana).
Au sègle XVIII, los camins de Marmanda a Castèlgelós e de La Rèula au Mas d'Agenés s'i crotzavan. Aqueths camins an perdut lor importància desempui o an dispareishut.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| junh de 1995 | 2026 | Pierre Imbert | divèrs dreta | retirat d'agent d'asseguranças |
| | 1995 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton deu Mas d'Agenés; es adara deu canton de Marmanda-2.

## Demografia

modificar « persona »  v · d · m 
Evolucion demografica Populacion comunala actuala (2013): 650, totala: 672 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 316 | 1 051 | 863 | 927 | 1 021 | 1 027 | 987 | 1 012 | 979 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 958 | 1 023 | 991 | 890 | 835 | 819 | 772 | 718 | 688 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 667 | 647 | 590 | 521 | 504 | 460 | 496 | 522 | 520 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 512 | 421 | 408 | 462 | 503 | 545 | 586 | 596 | 605 624 |
| 2009 | 2010 |
| 620 640 | 627 647 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Caumont e Fourques (Caumont e Horcas)
* En 2018 la populacion èra de 750 abitants e la densitat èra de 64,6 ab/km².

## Véser tanben

* Comunas d'Òut e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 89-90
* ↑ https://web.archive.org/web/20170602164253/http://www.locongres.org/oc/aplicacions/top-oc/topoc-recerca/
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 133
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 111
* ↑ http://visites.aquitaine.fr/eglise-paroissiale-saint-martin-de-lesque
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 614
* ↑ https://web.archive.org/web/20160304111739/http://communes-oc.cg24.fr/cantons/la-force/LES-LECHES.htm
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 393-394
* ↑ Jean Burias, Atlas Historique Français, vol. IV, Agenais, Condomois, Bruilhois, CNRS, 1979
* ↑ mapa de Sanson, deu sègle XVII https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ https://www.geoportail.gouv.fr/donnees/carte-de-cassini
* ↑ https://www.sudouest.fr/2020/05/26/lot-et-garonne-decouvrez-les-nouveaux-maires-elus-7512535-3603.php
* ↑ http://cassini.ehess.fr/cassini/fr/html/fiche.php?select_resultat=7254
* Portau de Gasconha